සිංහගේ ‘‘වාරුවෙන් යන මිනිසුන්’’ සහ ‘‘මානවයෝ’’ මෙන්ම ඊ.එම්.ඞී.උපාලිගේ ‘‘මෙතනින් මාරුවෙනු’’ නාට්‍යයේත් ඔහු රංගනයෙන් දායක විය. ඉන්පසුව ‘‘මරාසාද්’’, ‘‘මධුර ජවනිකා’’, ‘‘ලෝම හංස’’, ‘‘ධවල බීෂණ’’, ‘‘ඇත්’’, ‘‘මෝරා’’, වැනි ජනප්‍රිය වේදිකා නාට්‍ය රැසක ඔහු රඟපෑවේය. 'තාරාවෝ ඉගිලෙති' වේදිකා නාට්‍යයට සම්බන්ධ වීමෙන් පසු ඔහුට සිනමා ක්ෂේත්‍රයේ පිළිගැනීමක් ගෙන ආවේය. ජාතික නාට්‍ය උළෙලේ හොඳම නළුවා වූයේද ඔහුය.[3]1993 දී ඔහු සිනමා කර්මාන්තයට පැමිණියේය. තම මුල් කාලයේ ගුරු ගෙදර, චිත්ති, අයෝමා සහ ලොකු දුව යන චිත්‍රපටවල රංගනයෙන් දායක වූ ජැක්සන් පසුව භව දුක, භව කර්ම, ගිනි ඇවිත් සහ ගිනි කෙළි, අස්වැසුම, අග්නි දහය, සූරිය අරණ, මිල්ලේ සොයා සහ රන්දිය දහර වැනි චිත්‍රපටවලින් තම රංග ප්‍රතිභාව පෙන්වීමට ඔහුට හැකිවිය. මේ අතර ඔහු රූපවාහිනිය සමඟ ද සම්බනධ විය. නළුවෙකු ලෙස තමාගේම අනන්‍යතාවය තහවුරු කර ගැනීමට මෙම ක්ෂේත්‍ර ඔහුට උපකාර විය.[8] ඔහුගේ ජනප්‍රියම රූපවාහිනි චරිත කිහිපයක් පළිඟු මැණිකේ, ඇල්ල ලග වලව්ව, සුසීමා, වෙද හාමිනේ, කඩුල්ල, අකාල සන්ධ්‍යා, පිටගම්ගරයෝ යන කතාමාලා හරහා දැකගත හැකිවිය. මෙයින් ඔහු සුමති සම්මාන හොඳම නළුවාට හි